 Jọshụa 1  O wee ruo mgbe Mozis ohu Jehova nwụsịrị na Jehova gwara Jọshụa nwa Nọn, onye na-ejere Mozis ozi, sị:Ohu m Mozis anwụọla; bilie, gafee Jọdan a, gị na ndị a niile, banye nala ahụ m na-enye ha, bụ ụmụ Izrel.Ebe ọ bụla ọbụ ụkwụ unu ga-azọsa, ọ bụ unu ka m ga-enye ya, dị nnọọ ka m kwere Mozis ná nkwa.Malite nala ịkpa nakwa na Lebanọn a ruo ná nnukwu osimiri ahụ, bụ osimiri Yufretis, ya bụ, ala ndị Het dum, ruokwa nOsimiri Ukwu dị nebe ọdịda anyanwụ, ka ókèala unu ga-eru.Ọ dịghị onye ga-eguzosi ike nihu gị ụbọchị niile nke ndụ gị. M ga-anọnyere gị dị nnọọ ka m nọnyeere Mozis. Agaghị m agbahapụ gị, agaghịkwa m ahapụ gị ma ọlị.Nwee obi ike, dịkwa ike, nihi na ọ bụ gị ga-eme ka ndị a keta ala ahụ m ṅụụrụ ndị nna nna ha iyi inye ha.Naanị nwee obi ike, dịkwa ike nke ukwuu ka i wee lezie anya mezuo iwu ahụ dum nke Mozis ohu m nyere gị. Ahapụla ya gaa naka nri ma ọ bụ naka ekpe, ka i wee jiri amamihe mee ihe nebe ọ bụla ị na-aga.Akwụkwọ iwu a agaghị apụ nọnụ gị, ị ga na-agụkwa ihe dị na ya nolu dị ala ehihie na abalị, ka i wee lezie anya mee ihe niile e dere na ya; nihi na mgbe ahụ, ị ga-eme ka ụzọ gị gaa nke ọma, mgbe ahụkwa, ị ga-eji amamihe mee ihe.Ọ kwa m nyere gị iwu? Nwee obi ike, dịkwa ike. Amala jijiji, atụkwala ụjọ, nihi na Jehova bụ Chineke gị nọnyeere gị ebe ọ bụla ị na-aga.Jọshụa wee nye ndị na-elekọta ụmụ Izrel iwu, sị:Gagharịanụ nebe unu mara ụlọikwuu ma nye ụmụ Izrel iwu, sị, Kwadeberenụ onwe unu ihe oriri, nihi na abalị atọ taa unu ga-agafe Jọdan a ịbanye nweta ala ahụ nke Jehova bụ Chineke unu na-enye unu ka ọ bụrụ nke unu.Jọshụa gwakwara ụmụ Ruben na ụmụ Gad na ọkara ebo Manase, sị:Na-echetanụ okwu Mozis bụ ohu Jehova nyere unu niwu, sị, Jehova bụ Chineke unu na-eme ka unu zuru ike, o nyewokwa unu ala a.Ndị nwunye unu, ụmụntakịrị unu na anụ ụlọ unu ga-anọ nala ahụ Mozis nyere unu nakụkụ a nke Jọdan; ma unu niile, ndị dimkpa bụ dike, ga-anọ nusoro dị ka ndị agha wee butere ụmụnne unu ụzọ, unu ga-enyekwara ha aka.Mgbe Jehova bu ụzọ mee ka ụmụnne unu zuru ike dị ka o meere unu, ha enwetakwa ala ahụ nke Jehova bụ Chineke unu na-enye ha, unu ga-alọghachikwa nala nke bụ ihe nketa unu ma nweta ya, bụ nke Mozis ohu Jehova nyere unu nakụkụ ọwụwa anyanwụ nke Jọdan.Ha wee zaa Jọshụa, sị: Anyị ga-eme ihe niile i nyere anyị niwu, anyị ga-agakwa ebe ọ bụla ị ga-eziga anyị.Dị ka anyị gere Mozis ntị nihe niile, otú ahụ ka anyị ga-ege gị ntị. Naanị ka Jehova bụ Chineke gị nọnyere gị dị nnọọ ka ọ nọnyeere Mozis.A ga-egbu onye ọ bụla nke nupụrụ isi niwu gị, nke na-egeghịkwa ntị nokwu gị, bụ ihe niile ị ga-enye ya niwu. Naanị nwee obi ike, dịkwa ike. 